**УВЕДОМЛЕНИЕ ЗА ПОВЕРИТЕЛНО ТРЕТИРАНЕ НА ЛИЧНИТЕ ДАННИ**

**Данни за администратора**

„София Тех Парк“ е акционерно дружество, вписано в Търговския регистър с ЕИК 202099976, с двустепенна система на управление, изцяло държавно участие в капитала, създадено и действащо съобразно разпоредбите на Търговския закон.

„София Тех Парк“ АД създава първият научно-технологичен парк в България с цел обмен на знания и идеи между научните среди и бизнеса в България и чужбина, с участието на държавата и обществото; развива и осъществява проекти в три фокусни области – информационни и комуникационни технологии, науки за живота и чиста енергия. В многообразната си дейност обработва лични данни в качеството си на администратор на лични данни и в съответствие с Общия регламент относно защитата на данните (ОРЗД), Закона за защита на личните данни и другите европейски и български нормативни актове в областта на защитата на личните данни.

В унисон с целите си „София Тех Парк“ АД е и активен член на „Сдружението за научноизследователска и развойна дейност“ (СНИРД), ЕИК 176968825, юридическо лице с нестопанска цел, извършващо дейност в обществена полза, като на „София Тех Парк“ АД е възложено да осъществява неговото пълно обслужване като юридическо лице, което налага и обработване на съответните лични данни и предприемане на необходимото за тяхната защита.

**Как да се свържете с нас**

За да упражните Вашите права, свързани с обработването на личните Ви данни, може да подадете своите искания по някой от посочените начини:

* Като изпратите своето искане за упражняване на права в писмена форма на адрес: гр. София, 1784, бул. “Цариградско шосе” № 111, Сграда Лабораторен комплекс, ет. 2
* Като изпратите своето искане за упражняване на права на електронна поща:

office@sofiatech.bg. Писмото ви трябва да е подписано с електронен подпис.

* Образец на искане за упражняване на правата Ви може да намерите [тук](https://www.nhif.bg/page/1869).

По всички въпроси, свързани с обработването на Вашите лични данни и с упражняването на права, Вие може да се обърнете към „София Тех Парк“ АД по следния начин - телефон: 0889 900 634, i.grozdanova@sofiatech.bg

**Принципи при обработването на лични данни**

„София Тех Парк“ осъществява дейността си в съответствие с Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни (General Data Protection Regulation, Общ регламент относно защитата на данните), Закона за защита на личните данни и другите европейски и български нормативни актове в областта на защитата на личните данни. „София Тех Парк“ спазва следните принципи при обработването на лични данни:

* законосъобразност, добросъвестност и прозрачност;
* ограничение на целите на обработване;
* съотносимост с целите на обработването и свеждане до минимум на събираните данни;
* точност и актуалност на данните;
* ограничение на съхранението с оглед постигане на целите;
* цялостност и поверителност на обработването и гарантиране на подходящо ниво на сигурност на личните данни.

**Вашите права като субекти на данни**

Във връзка с обработваната от нас Ваши лични данни Вие имате право на:

* Достъп до личните Ви данни
* Коригиране или изтриване на Ваши лични данни
* Ограничаване на обработването им
* Право на възражение срещу обработването на Вашите данни
* Преносимост на данните (при определени предпоставки)
* Правото да не сте обект на изцяло автоматизирано решение, включващо профилиране

За да упражните някое от изброените по-горе Ваши права, подайте заявление като използвате определената за това бланкаи я подайте по някой от посочените в настоящето Уведомление канали за комуникация. Ние ще приемем Вашето искане и ако не сте използвали формата, която ви предоставяме, но при всички случаи, за да бъде разгледано, то трябва да отговоря на минималните законови изисквания – да е в писмена форма и да съдържа:

1. Име, адрес, единен граждански номер или личен номер на чужденец или друг аналогичен идентификатор, или други идентификационни данни на физическото лице, определени от администратора, във връзка с извършваната от него дейност;
2. Описание на искането;
3. Предпочитана форма за получаване на информация при упражняване на правата по чл. 15 – 22 от Регламент (ЕС) 2016/679;
4. Подпис, дата на подаване на заявлението и адрес за кореспонденция.
5. При подаването на заявление от упълномощено лице към заявлението се прилага и пълномощното.

**Вашето право на жалба до надзорен орган**

Вие имате право на жалба до надзорен орган във връзка с обработването на вашите лични данни. Надзорен орган в Република България е Комисията за защита на личните данни, гр. София 1592, бул. „Проф. Цветан Лазаров" № 2, тел.: +359 2 915 3 518, kzld@government.bg, kzld@cpdp.bg, www.cpdp.bg

**Колко време съхраняваме информация за вас**

Стремим се да поддържаме информацията точна и актуална и да не я държим за по-дълго време, отколкото е необходимо. Сроковете на съхранение на личните данни, които „София Тех Парк“ АД обработва, са съобразени с определеното в нормативните актове и в Номенклатура на делата със срокове за съхраняване на „София Тех Парк“ АД.

**Правни основания, които ползваме за обработване на лични данни**

В многобройните и различни направления на дейността си обработваме лични данни на различни правни основания по Общия регламент относно защитата на данните.

В много от случаите обработваме лични данни в изпълнение на конкретно правно задължение, произтичащо от КТ, КСО, ЗСч, ЗДДФЛ, ЗНАФ, ПРУПДТДДУК, НРВПО и тогава правното основание е: чл. 6, параграф 1, б. „б“ от ОРЗД - обработването е необходимо за спазването на законово задължение, което се прилага спрямо администратора.

За целите на подготовката, сключването и изпълнението на договори, се позоваваме на: чл. 6, параграф 1, б. „б“ от ОРЗД обработването е необходимо за изпълнението на договор, по който субектът на данните е страна, или за предприемане на стъпки по искане на субекта на данните преди сключването на договор.

Видеонаблюдението на територията на парка и при входовете на сградите на „София Тех Парк“ АД се извършва с цел осигуряване безопасността на служители и посетители, както и охрана на имущество на основание: чл. 6 параграф 1, б. „е“ от ОРЗД - обработването е необходимо за целите на легитимните интереси на администратора.

Когато обработваме чувствителни данни, каквито са например данните за здравето, ние се съобразяваме с допълнителните изисквания на ОРЗД. Така ние обработваме чувствителни данни на основание: чл. 9, параграф 2, б. „б“ и „з“ от ОРЗД - обработването е необходимо за целите на изпълнението на задълженията на администратора по силата на трудовото право и правото в областта на социалната сигурност и социалната закрила, доколкото това е разрешено от българското законодателство, както и за целите на трудовата медицина.

Възможно да осъществяваме конкретна дейност на обработване на основание: чл. 6, параграф 1, б. „а“ от ОРЗД – когато субектът на данните е дал съгласие за обработване на личните му данни за една или повече конкретни цели;

**Мерки за осигуряване на защита на Вашите лични данни**

„София Тех Парк“ АД следва строги процедури за сигурност при съхранение на личните Ви данни, а също и за да ги предпазим от нерегламентиран достъп, случайна загуба, унищожаване или увреждане. Сигурността на Вашите лични данни е наш приоритет, с който не правим никакви компромиси.

„София Тех Парк“ АД прилага организационни и технически мерки за физическа, документална, информационно-технологична и друга защита, за да гарантира сигурността на личните Ви данни.

Данните, които ни предоставяте онлайн, са защитени с криптирана връзка чрез използване на SSL сертификат. SSL представлява стандартен метод в областта за кодиране на лични данни, така че те да могат да се прехвърлят сигурно по Интернет. Личните данни се съхраняват на сървъри на дружеството или в облачни дейта центрове, където са защитени с всички съвременни и подходящи за целта стандартни хардуерни и софтуерни средства за защита - защитни стени, антивирусни програми, криптиране на данните и др.

Част от мерките за сигурност, предприети от „София Тех Парк“ АД, включват следните дейности:

* изискванията за събиране, обработване и съхраняване на лични данни са установени във вътрешни правила и процедури, спазването на които се наблюдава постоянно;
* достъпът на служителите на „София Тех Парк“ АД до лични данни и разрешението за обработване на лични данни в базата ни данни е ограничен, в зависимост от задълженията им, като са въведени и задължения за поверителност за всички служители на „София Тех Парк“ АД;
* за осигуряване на максимална сигурност при събиране, обработване и съхраняване на Вашите лични данни, ние използваме, когато е необходимо или подходящо, допълнителни механизми за защита на автоматизираните информационни системи и/или мрежи.

„София Тех Парк“ АД се стреми постоянно да подобрява мерките за сигурност, които сме внедрили и прилагаме в нашата дейност и да ги съобразяваме с най-съвременните технологии.

# Нашето уведомление за поверителност

Общият регламент относно защитата на данните изисква от администраторите на лични данни да предоставят определена информация на лицата относно начина на използване (обработване) на техните лични данни. Ние от „София Тех Парк“ АД изпълняваме това задължение посредством настоящото „Уведомление за поверителност.“

Уведомлението за поверителност съдържа данни за администратора на данни, данни за контакт със „София Тех Парк“ АД, и данни за контакт с надзорния орган за защита на личните данни (КЗЛД).

В настоящето Уведомление ще намерите информация за целите на обработване на личните данни, срока на съхранение на данните, правните основания за обработване и където е относимо – за получателите на данни, за трансфер на данни към трети страни, за случаи на автоматизирано вземане на решения, както и информация относно правата Ви като субект на данни.

Поради изключително тясната връзка между „София Тех Парк“ АД и „Сдружението за научноизследователска и развойна дейност“ (СНИРД), изразяваща се и в това, че СНИРД участва в научния и стопанския живот, подпомаган от„София Тех Парк“ АД, настоящото уведомление е насочено и спрямо субектите на лични данни, които влизат във взаимоотношения със СНИРД.

За ваше удобство Уведомлението за поверителност е разделено на глави, съдържащи обща информация, както и такива, отнасящи се до специфични категории субекти.

„София Тех Парк“ АД събира, обработва и съхранява лични данни във връзка с подбора на кандидати за работа, със сключването и изпълнението на договори със своите служители, от наши договорни партньори и от посетителите на сайта ни.

# Информация за кандидати за работа

**Цели на обработването и правни основания**

Обработването на Вашите данни в процеса на набиране на нови служители е с цел да се прецени дали сте подходящ за длъжността, за която кандидатствате, както и с цел осъществяване на контакт с Вас.

Правното основание, въз основа на което обработваме личните Ви данни, е:

* Вашето съгласие – по чл. 6, параграф 1, б. „а“ от ОРЗД – относно обработването на личните данни за целите на кандидатстването, изразено чрез фактическите действия по подаване на документите и
* Обработването е необходимо за спазването на наше законово задължение по изискване на определени документи - чл. 6, параграф 1, б. „б“ от ОРЗД, а по отношение специалните категории лични данни прилагаме чл. 9, параграф 2, б. б) от ОРЗД във връзка с трудовото законодателство на Република България.
* Вашето съгласие – по чл. 6, параграф 1, б. а) от ОРЗД се изисква, за да съхраняваме личните Ви данни, събрани в рамките на процедура за набиране на персонал за срок по-дълъг от 6 месеца.

**Данни, които обработваме**

Основните категории данни, които обработваме са:

* Лична информация – имена, дата на раждане, месторождение, както и информация за контакт – адрес за кореспонденция, телефонен номер, ел. поща и др.
* Информация за образователна подготовка – образователна степен, допълнителна квалификация и др.
* Информация за професионален опит – предходни или настоящи компании, в които сте работили, упражняване на свободни професии и др.

**На кого предоставяме Вашите лични данни**

Като правило ние не предоставяме Вашите данни на трети лица, освен в случаи, които са изрично посочени тук.

Информация за Вас може да бъде предоставена на трети лица, ако по закон сме задължени да го направим.

**Автоматизирано вземане на решения и профилиране**

„София Тех Парк“ АД не използва данните Ви, събрани в процеса на кандидатстване за работа, за автоматизирано вземане на решения посредством компютърни алгоритми, заменящи човешката преценка, включително чрез извършване на профилиране.

**Срок, за който ще се съхраняват Вашите лични данни**

За неизбраните кандидати предоставените лични данни се унищожават не по-късно от законовия срок, след приключване на процедурата по подбор на кандидати.

В случай че са представени оригинали или нотариално заверени копия на документи, които удостоверяват физическа и психическа годност на кандидата, необходимата квалификационна степен и стаж за заеманата длъжност, те се връщат на субекта на данни, който не е одобрен за назначаване, в 6-месечен срок от окончателното приключване на процедурата. Вътрешни документи на органа от проведената процедура по кандидатстване се съхраняват до 3 години.

След изтичането на този срок „София Тех Парк“ АД изтрива или унищожава съхраняваните документи с лични данни, освен ако специален закон предвижда друго.

# Информация за настоящи и бивши служители

**Цели на обработването и правни основания**

Основните цели на обработване на личните данни на настоящи и бивши служители в „София Тех Парк“ АД са:

* Да се осигури изплащане на трудови възнаграждения и обезщетения, както и други задължения по трудовия договор и/или задължения във връзка с изпълнително производство срещу Вас;
* Да се подържа трудово досие;
* Да се подготви и предостави информация до съответните държавни органи;
* Да се издаде трудова книжка
* Да се осъществява контакт със служителя

Правното основание въз основа, на което обработваме личните Ви данни е основно изпълнение законово задължение (чл. 6, ал. 1, б. в) от ОРЗД), а именно:

* Данните във връзка със сключването на трудов договор се обработват в изпълнение на Кодекса на труда и Наредба № 4 от 11.05.1993 г. за документите, които са необходими за сключване на трудов договор.
* Данните относно здравето в хода на трудовото или служебното правоотношение се обработват в изпълнение на Кодекса на труда, Закона за здравето и съответни подзаконови нормативни актове.
* За конкретни длъжности и конкретни случаи, възникнали в хода на трудовото или служебно правоотношение, се изпълняват и специални изисквания на изброените вече нормативни актове, както и на други относими такива.

**Данни, които обработваме**

Основните категории данни, които обработваме за Вас, са:

1. Предоставените от Вас и събрани в хода на кандидатстването Ви за съответната позиция, които се съхраняват в трудовото досие, което поддържаме за Вас.
2. Данни, необходими за сключване на трудов договор, а именно:
	* Физическа идентичност – имена, ЕГН, адрес, данни от документа за самоличност, месторождение, телефон
	* Социална идентичност - придобито образование, специалност, квалификация, правоспособност, които се изискват за длъжността, професионален опит, информация за ползван платен годишен отпуск
	* Данни относно здравето – под формата на документ за медицински преглед, при първоначално постъпване на работа и след преустановяване на трудовата дейност по трудово правоотношение за срок над 3 месеца,
	* Данни, свързани с присъди и нарушения от свидетелство за съдимост - въз основа на законово задължение за конкретна длъжност
3. Информация, събирана в хода на трудовото правоотношение:
	* Икономическа идентичност –осигурителен доход, размер на възнаграждение, данни за банкова сметка;
	* Информация, свързана със съществуване, изменение и прекратяване на трудовото или служебно правоотношение
	* Данни относно здравето – информация от болнични листове, ТЕЛК и др.
	* Социална идентичност – произход, среда, заемана длъжност в администрацията, образование, трудова дейност; данни относно отглеждани деца в случай на наложен запор на трудовото възнаграждение.
	* Данни за съществуващи задължения - в случай на наложен запор на трудово възнаграждение.

**Източник на данните**

По-голямата част от информацията, с която разполагаме, ни се предоставя от Вас лично.

Част от документите, удостоверяващи обработвана информация, се приемат само с цел снемане на съответната информация. Ние не събираме копия или оригинали на документи, в случай че нямаме нормативно основание за това.

**На кого предоставяме Вашите лични данни**

Като правило ние не предоставяме Вашите данни на трети лица, освен в случаи, които са посочени тук.

Информация за Вас се предоставя на трети лица, основно публични организации, във връзка с изискванията на трудовото и служебно законодателство в Република България. Получатели на информация могат да са: Главна инспекция по труда, НАП, НОИ, съдебни изпълнители, МВР, КПКОНПИ и др.

**Автоматизирано вземане на решения и профилиране**

София Тех Парк не използва данните ви, събрани във връзка с качеството Ви на служител, за автоматизирано вземане на решения посредством компютърни алгоритми, заменящи човешката преценка, включително чрез извършване на профилиране.

# Информация за договорни партньори

**Цели на обработването и правни основания**

Информация за служебната идентичност на лицата се използва за осъществяване на комуникация между страните, свързана с иницииране, изпълнение и/или прекратяване на договор или в контекста на преддоговорни отношения; за кореспонденция между страните, касаеща вида и съдържанието на договорното отношение – разглеждане на оферти, преговори, съгласуване на условията по договора и др.; за извършване на оперативни дейности по изпълнение на договора: приемане на работата, отчитане, банкови преводи и др.

**Данни, които обработваме**

Личните данни, които събираме и обработваме от вас са: идентификационни данни от изпратени от Вас заявки за сключване на договори съобразно извършваната от нас дейност.

**Източник на данните**

Лични данни получаваме от наличните публични регистри, както и от Вас лично на хартия, по електронна поща, чрез <https://groworking.space/> - в случаите на предоставяне на споделено пространство, както и по други защитени начини.

**На кого предоставяме Вашите лични данни**

Информация за Вас може да бъде предоставена на трети лица, ако по закон сме задължени да го направим или в рамките на бизнес отношенията ни с тях. В случаите на предаване на личните Ви данни на трети лица изискваме подходящи и адекватни гаранции за тяхната защита.

**Срок за обработване на личните данни на договорни партньори**

След изтичане на договора се прекратява обработването на лични данни за целите, свързани с договорното правоотношение. Продължителността на съхранение на данните (документацията и кореспонденцията) се определя от окончателното уреждане на всички финансови задължения или каквито и да е претенции/възражения между страните. Предоставената търговска, техническа и финансово-счетоводна документация, се съхранява съгласно нормативно определените  срокове в Закона за счетоводството, Закона за задълженията и договорите и други приложими нормативни актове.

Срокът за обработване на личните данни може да бъде удължен, ако е необходимо за установяване, упражняване или защита на правни претенции, към които данните са относими. В тези случаи посочените данни може да бъдат обработвани до окончателното приключване/разрешаване на правните претенции по предвидения в закона ред.

# Информация за извършвано видеонаблюдение

На територията на „СОФИЯ ТЕХ ПАРК“ АД се извършва видеонаблюдение с цел осигуряване безопасността на служители и посетители, както и охрана на имущество на основание легитимния интерес на администратора.

Записите от видеонаблюдението се пазят в срок до 30 дни от датата на записването, след което се унищожават. Записите се запазват извън посочения по-горе срок в случаите, когато е нужно за целите на разследване на престъпления или нарушения.

Прилагаме всички необходими мерки и средства за защита, включително ограничаване на кръга от лицата, които имат достъп до записите до минимум и специалният режим за тяхното съхранение.

Като субекти, чиито лични данни се обработват чрез системата за видеонаблюдение, ви уведомяваме, че имате следните права:

- право на информация;

- право на копие на данните (право на достъп до личните данни);

- право на изтриване (правото да бъдеш забравен);

- право на възражение пред администратора,

- право да подадете жалба до надзорния орган за защита на данните (Комисия за защита на личните данни), когато считате, че правата ви са нарушени.

# Информация за посетители на сайта ни

**Контактна форма**

На нашия сайт има на Ваше разположение контактна форма за съобщения, запитвания, предложения, заявки за участие по проекти и др. по всяко от направленията на нашата многообразна дейност. Личните данни, които се предоставят там, са имейл адрес и име. Предоставените от Вас данни са на основание Вашето съгласие и с цел да се осъществи контакт и сътрудничество между нас.

**Получатели на известия и информационен бюлетин**

„София Тех Парк“ АД издава Информационен бюлетин, съдържащ новини за дейността ни, за организиране и провеждане на семинари, уебинари, обучения и други събития, както и всякаква друга информация, която би представлявала интерес за Вас и Вашия бизнес.

Вие получавате информационния бюлетин и известията на основание изявено от Вас съгласие и предоставен електронен адрес. Независимо дали в конкретния случай електронния адрес представлява лични данни или не, „София Тех Парк“ АД ще използва предоставените електронни адреси само за целите на доставянето на Информационния бюлетин и известията, за да сте в крак с последните новини и информация от нас.

Вие имате право да се откажете по всяко време от получаването на бюлетина и известията по електронната поща, като заявите това по електронната поща пред „София Тех Парк“ АД, без да посочвате мотиви за това.

**На кого предоставяме Вашите лични данни**

Информация за Вас може да бъде предоставена на трети лица, ако по закон сме задължени да го направим или имаме договорни отношения, които го изискват. В случаите на трансфер на лични данни се позоваваме на решенията на Европейската комисия за наличие на адекватно ниво на защита на личните данни в съответната държава.

**Мерки за защита**

Сигурността на интернет страницата на „София Тех Парк“ АД се гарантира от прилагането на адекватни технически и организационни мерки. Трансферът на данни между потребителя и сайта се осъществява посредством SSL протокол, който осигурява конфиденциалността и интегритета на данните.

**„Бисквитки“**

Когато посещавате нашия сайт, ние съхраняваме и обработваме лични данни за Вас. Тези данни се изпращат и съхраняват под формата на малки файлове на персоналния компютър, наречени „бисквитки“. Те са необходими за осигуряване на по-ефективното функциониране на уебсайта, за подобряване на нашите услуги към Вас чрез запазване на предпочитания и настройки.

Някои от тези данни са минимално необходими с оглед функционирането на сайта и защитата срещу неправомерни действия към нас и Вие не можете да ги откажете.

За други сме предоставили опцията да ги управлявате – приемате или отказвате, като по подразбиране те не са включени автоматично, а са в неутрална позиция.

Повече информация може да намерите в Условия за използването на бисквитки.